12 Ka jalo, go botlhale go ipha nako ya go itse motho yo o tla nyalanang le ene sentle. Kgaitsadi mongwe wa Mokeresete yo o nang le maitemogelo o kile a re: “Fa o akanya ka mongwe yo o ka nyalanang le ene, akanya ka dilo di ka nna lesome tsa konokono tse o ka ratang go di bona mo mothong yoo. Fa o ka bona a na le di le supa fela, ipotse, ‘A nka tlodisa tse tharo tse di seyong matlho? A letsatsi le letsatsi nka kgona go itshokela dilo tseno tse a tlhaelang mo go tsone?’ Fa o belaela, ema o ikakanye gape.” Mme gone ga o a tshwanela go lebelela dilo tse di ka se kang tsa direga. Fa o batla go nyala kgotsa go nyalwa, itse gore o ka se tsoge o bone molekane yo o itekanetseng. Mme le fa go ntse jalo, motho yo o tla felelang o nyalane le ene, le ene o tla bo a sa nyalana le motho yo o itekanetseng!—Luke 6:41.